CELEX: 62009TN0256
Language: mt
Date: 2009-07-02 00:00:00
Title: Kawża T-256/09: Rikors ippreżentat fit- 2 ta’ Lulju 2009 — AECOPS vs Il-Kummissjoni

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/33
            
         Rikors ippreżentat fit-2 ta’ Lulju 2009 — AECOPS vs Il-Kummissjoni
   (Kawża T-256/09)
   2009/C 220/71
   Lingwa tal-kawża: Il-Portugiż
   
      Partijiet
   
   
      Rikorrenti: Associação de Empresas de Construção, Obras Públicas e Serviços (AECOPS) (Liżbona, il-Portugall) (rappreżentanti: J. L. da Cruz Vilaça u L. Pinto Monteiro, avukati)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tal-Komunitajiet Ewropej li tirrigwarda l-Fajl Nru 890771 P1, tal-21 ta’ Ġunju 2005, li biha qed titnaqqas bi PTE 48 504 201 l-għajnuna approvata bid-Deċiżjoni C(89) 0570, tat-22 ta’ Marzu, filwaqt li teżiġi li tingħata l-ammont ta’ PTE 53 310 198;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Ksur tad-dritt ta’ smigħ minn qabel: ir-rikorrenti ma ngħatatx il-possibbiltà li tippreżenta l-osservazzjonijiet tagħha qabel l-adozzjoni ta’ deċiżjoni definittiva ta’ tnaqqis tal-għajnuna finanzjarja, li jirrifletti esklużjoni ta’ formalità essenzjali li n-nuqqas ta’ osservanza tagħha timplika l-annullament ta’ din id-deċiżjoni.
   Ksur tal-principju ta’ ċertezza legali minħabba preskrizzjoni tal-proċedura u dewmien eċċessiv għall-adozzjoni ta’ deċiżjoni.
   Ksur tal-obbligu ta’ motivazzjoni: id-deċiżjoni kkontestata ma tesponix, lanqas fil-qosor, ir-raġunijiet li taw lok għat-tnaqqis fl-għajnuna.